Diari Oficial de la Generalitat Valenciana


Sumari del DOGV 7524, del 13-05-2015 (2015/4336)

RESOLUCIÓ de 4 de maig de 2015, del rector de la Universitat Politècnica de València, per la qual es resol definitivament el concurs per a la provisió de la plaça de professor ajudant doctor, codi 5367, en el Departament de Construccions Arquitectòniques d'aquesta universitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7524

Data del DOGV
:   13-05-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/4336


Data del document
:   04-05-2015

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 de maig de 2015, del rector de la Universitat Politècnica de València, per la qual es resol definitivament el concurs per a la provisió de la plaça de professor ajudant doctor, codi 5367, en el Departament de Construccions Arquitectòniques d'aquesta universitat. [2015/4336]  
Per la Resolució de 29 de juliol de 2013, publicada en el Diari Oficial de la Comunitat Valenciana de data 5 d'agost de 2013, es va convocar concurs de mèrits per a la provisió de places de personal docent i investigador, entre les quals s'incloïa la plaça de professor ajudant doctor, codi 5367, en el Departament de Construccions Arquitectòniques.  
Finalitzada l'actuació de la comissió de selecció designada per a la valoració del concurs per a la plaça ressenya, es va dictar la Resolució de data 2 de desembre de 2013, per la qual s'autoritzava la contractació de l'aspirant millor situat en la proposta efectuada per aquesta comissió, José Luis Ponz Tienda; resolució en la qual expressament s'indicava que «en el cas que [...] es presentara un recurs contra la proposta de resolució del concurs i l'òrgan competent l'estimara, haurà de cessar amb els efectes que s'indiquen?»  
Interposat un recurs d'alçada contra l'actuació de la comissió de selecció, per la Resolució de data 24 de juliol de 2014 es va estimar parcialment el recurs administratiu presentat, es va anul·lar l'actuació de la comissió esmentada i es va portar el procediment selectiu al nomenament d'una nova comissió de selecció que valore i resolga el procés selectiu.  
Vist que, amb data 23 de gener de 2015, després de la realització, de nou, de les diferents fases del procés selectiu, la comissió de selecció resol novament el procés elevant la proposada de deixar vacant la plaça objecte del concurs, atés que cap aspirant ha superat el procés selectiu.  
  
En funció del que s'ha exposat i en virtut de les atribucions conferides per la normativa que li és aplicable, resolc:  
  
Primer  
D'acord amb la proposta elevada per la comissió de selecció, declarar deserta la convocatòria per a la cobertura de la plaça de professor ajudant doctor, codi 5367, del Departament de Construccions Arquitectòniques, atés que cap aspirant ha superat el procés selectiu.  
  
  
Segon  
Cessar l'aspirant que es va contractar després de l'actuació de la comissió de selecció inicial, José Luis Ponz Tienda, en haver-se estimat el recurs presentat contra aquella actuació i resoldre, amb data 4 de maig de 2015, el contracte laboral subscrit en el seu moment.  
  
Tercer  
Ordenar la publicació de la present resolució en el Diari Oficial de la Comunitat Valenciana per al major coneixement i abast del contingut d'aquesta resolució.  
  
Contra la present resolució, que és definitiva en via administrativa, podrà interposar-se un recurs contenciós administratiu davant la seu del Jutjat Contenciós Administratiu de la ciutat de València, en el termini de dos mesos comptadors des de la publicació d'aquesta resolució, així mateix, i potestativament, podrà interposar-se un recurs de reposició davant el rector, en el termini d'un mes des de la publicació.  
  
València, 4 de maig de 2015.- El rector: Francisco José Mora Mas.